पुणे: महाराष्ट्र सरकार में शामिल राष्ट्रवादी कांग्रेस पार्टी (एनसीपी) के सभी 20 मंत्रियों के इस्तीफे पर लग रहे कयास पर विराम लगाते हुए केन्द्रीय कृषि मंत्री व राकांपा के अध्यक्ष शरद पवार ने कहां कि इन सभी मंत्रियों के इस्तीफे सिर्फ पार्टी कार्य और लोकसभा चुनाव को ध्यान में रख कर इस्तीफा लिया गया है ।
पुणे में एक संवाददाता सम्मेलन के दौरान पवार ने मंत्रियों के इस्तीफे के बारे में कहा कि लोकसभा चुनाव का कैसे सामना किया जाए, अच्छे नतीजे पाने के लिए क्या किया जा सकता है-इस बारे में पार्टी में तीन-चार महीनों से निरंतर चर्चा जारी थी। संसदीय निर्वाचन क्षेत्र की समस्या कैसे हल की जाए- इस बारे में भी विचार-विनिमय जारी था। विधिमंडल, पार्टी और सरकार- इन तीनों मोचरें पर जिम्मेदारी संभालने वाले लोग अलग-अलग है ।
इन सभी की राय थी कि पार्टी को मजबूत करने के कार्य को वरीयता दी जानी चाहिए यही कारण है की वह मंत्रिपद छोड़ने के लिए भी तैयार थे। इसके चलते शुक्रवार को इस्तीफे लिये गए।किसे कौन सी जिम्मेदारी सौंपी जाएगी इसका निर्णय जल्द ही सभी के साथ चर्चा कर किया जाएगा। 11 जून तक यह काम पूरा हो जाएगा।
एक सवाल के जवाब में मंत्री पवार ने कहा कि भारत निर्माण (गठन) कार्यक्रम यानी भाजपा के 'फिल गुड' जैसा नहीं है। हमारी सरकार ने प्रत्यक्ष रूप से जो साध्य किया है वह हम जनता के सामने बता रहे है । सच्चाई यह है कि मनरेगा योजना से कईलोगों को रोजगार मिला है।
hin_Deva hin_Deva hin_Deva hin_Deva